proxectonos/corpus_dominio_legal_administrativo_tmp huggingface dataset:
DECRETO DA ALCALDÍA POLO QUE SE MODIFICA O PROCEDEMENTO DE ACCESO Á SEDE ELECTRÓNICA MEDIANTE USUARIO E CONTRASINAL PARA AS PERSOAS FÍSICAS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 26/12/2019)

En data 17 de decembro de 2019 ditouse o seguinte decreto: En data 29 de febreiro de 2016 aprobouse o procedemento de acceso á sede electrónica do concello de Pontevedra mediante usuario e contrasinal, para as persoas físicas Agora ben, os avances producidos no desenvolvemento da administración electrónica do Concello de Pontevedra dende a aprobación do citado sistema fan necesario unha revisión do mesmo, en tanto que a necesidade principal de que coa solicitude da clave usando certificado electrónico se tivese que acompañar unha copia do NIF do solicitante, cando este quería evitar recoller a clave persoalmente, debíase a que o impulso da administración electrónica neste Concello atopábase nas súas primeiras fases e polo tanto non resultaba posible a notificación electrónica da citada clave. Actualmente o sistema de notificación electrónica está plenamente operativo, polo que considerando os seguintes fundamentos xurídicos: 1. O artigo 13 da Ordenanza reguladora da administración electrónica do Concello de Pontevedra (BOP 78 de 27.04.2015), ao tratar os instrumentos de identificación e de acreditación da vontade dos cidadáns, no seu apartado c) establece como sistema válido a utilización de claves concertadas nun rexistro previo como usuario, a achega de información coñecida por ambas partes ou outros sistemas non criptográficos, nos termos e condicións que en cada caso se determinen.2. O artigo 9.2 letra c) da Lei 39/2015 que permite o uso de sistemas de clave concertada.3. A disposición final segunda da Ordenanza reguladora da administración electrónica deste Concello faculta ao Alcalde a ditar cantas disposicións sexan necesarias para a execución e desenvolvemento da propia ordenanza, na que se regula a sede electrónica. Así mesmo o artigo 124.4. b) da Lei 7/1985, de 2 de abril, Reguladora das bases do réxime local establece como función do Alcalde, entre outras a dirección da administración municipal. Tendo en conta o anteriormente exposto, esta Alcaldía Primeiro.— Aprobar a modificación do procedemento para a obtención de acceso á parte privada da sede electrónica do Concello de Pontevedra, para as persoas físicas que se poderá tramitar de dúas maneiras: Unha vez obtida a clave de acceso, por calquera dos dous métodos, poderase cambiar en calquera momento dende a propia sede electrónica previa a correspondente identificación. Segundo.— Publicar o presente decreto no Boletín Oficial da Provincia e no taboleiro de edictos do concello para a súa difusión asi como na propia sede electrónica. Así o dispuxo e ordenou o Alcalde, en Pontevedra na data que consta na sinatura electrónica, dando fe do acto o Secretario da Administración municipal.” O que se fai público para xeral coñecemento e efectos. Pontevedra, na data que consta na sinatura electrónica.
REUNIÓN DA COMUNIDADE PARA A APROBACIÓN DOS ESTATUTOS
SECCIÓN NON OFICIAL —  — Comunidade de Augas de Cabanas e Gaxín (Outros documentos, notificacións e informacións públicas, 15/02/2019)

A que suscribe Alina Monica Zhune Esquembre, D. N. I.76.933.664- K, veciña de Gaxín, parroquia de Forcarei, do Concello de Forcarei, actuando como Presidente da Comunidade de Usuarios de Gaxín-Cabanas, convoco reglamentariamente a unha Asamblea Xeneral Extraordinaria a todos os Comuneiros/Usuarios da Comunidade, que se celebrará o día 2 de Marzo do 2019, ás 16.30 horas e ás 17:00 horas, en primeira e segunda convocatoria respectivamente, no lugar de reunións do pobo, co seguinte orde do día: 1.—Aprobar os Estatutos polos que se rexerá a Comunidade de Usuarios.2.—Rogos e preguntas. Gaxín 8 de Febreiro de 2019.—Alina Monica Zhune Esquembre.
APROBACIÓN INICIAL DO PLAN MUNICIPAL DE PREVENCIÓN E DEFENSA CONTRA OS INCENDIOS FORESTAIS
ADMINISTRACIÓN LOCAL — Municipal — Moaña (Outros documentos, notificacións e informacións públicas, 25/10/2019)

Por resolución da Alcaldía número 789 de data 16/10/2019, acordouse aprobar inicialmente o “Plan de prevención e defensa contra os incendios forestais do Concello de Moaña”, elaborado polo SEAGA. Dito Plan de Prevención sométese a información pública por prazo de 20 días hábiles, mediante anuncio no BOP de Pontevedra, no Taboleiro de Anuncios e na paxina web do Concello de Moaña ( https://www.concellodemoana.org/ ), para que a veciñanza poida presentar as alegacións ou suxestións que considere oportuno ao citado Plan. Unha vez rematado o período de exposición pública e resoltas no seu caso, as alegacións presentadas, deberase remitir o documento á Dirección Xeral de Montes da Xunta de Galicia para o seu informe. Moaña, a 16 de outubro de 2019. Documento asinado dixitalmente á marxe
APROBACIÓN DEFINITIVA DE MODIFICACIÓN DE CRÉDITO Nº 45/19 NA MODALIDADE DE SUPLEMENTO DE CRÉDITO Nº 1/19 FINANCIADO CON CARGO AO REMANENTE LÍQUIDO DE TESOURERÍA
ADMINISTRACIÓN LOCAL — Municipal — Arbo (Presupostos e cadros de persoal, 07/11/2019)

Acordo do Pleno do Concello de Arbo polo que se aproba definitivamente o expediente de modificación de créditos n. º 45/19 do Orzamento en vigor, na modalidade de suplemento de crédito nº 1/19, financiado con cargo ao remanente líquido de tesourería. En cumprimento do artigo 169.1, por remisión do 177.2, do Texto Refundido da lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non terse presentado alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado en data 09.10.19, sobre suplemento de crédito nº 1/19 financiado con cargo ao remanente líquido de Tesourería, como segue a continuación: Esta modificación finánciase con cargo ao Remanente de Tesourería do exercicio anterior, nos seguintes termos: Ademais, queda acreditado o cumprimento dos requisitos que establece o artigo 37.2, apartados a) y b), do Real Decreto 500/1990, de 20 de abril, polo que se desenvolve o Capítulo I do Título VI da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de dita Xurisdición. Sen prexuízo de elo, a teor do establecido no artigo 171.3 do Real Decreto Lexislativo 2/2004, de 5 de marzo, a interposición de dito recurso non suspenderá por si soa a efectividade do acto ou acordo impugnado. Sinatura Electrónica. O alcalde, Horacio Gil Expósito
SUBVENCIÓNS MUNICIPAIS PARA O APOIO AO ESTUDIO
ADMINISTRACIÓN LOCAL — Municipal — Portas (Subvencións e axudas, 29/08/2019)

Non estar incluso en ningunha das circunstancias sinaladas no artigo 10 da lei 9/2007 do 13 de xuño, de subvencións de Galicia que impide obter a condición de beneficiario. Computarán os ingresos NETOS dos seis primeiros meses do ano 2019 (xaneiro-xuño), descontando o alugamento da vivenda ou cotas dos gastos da hipoteca da mesma ata un máximo de 150,00€/mes. A efectos de valoración dos ingresos terase en conta todos os obtidos de calquera procedencia: salario, pensións, prestación, renda de carácter fixo e eventual. A unidade familiar non poderá superar os limites económicos establecidos, partindo do 140% de SMI e incrementándose nun 25% do SMI para cada membro adicional. Considerase Unidade familiar a formada polo pai, nai ou titor ou persoa encargada da garda e protección do menor, e os fillos solteiros do solicitante, menores de 25 anos que convivan no domicilio familiar ata a data da presente convocatoria. A separación transitoria por motivos de estudo, traballo, tratamento médico non rompe a convivencia a estes efectos. No caso de divorcio ou separación legal dos pais, non se considerará como membro computable aquel que non conviva no domicilio, agás nos casos de custodia compartida. En caso de acollemento familiar, será aplicable a familia de acollida os mesmos criterios. DOCUMENTO ASINADO ELECTRONICAMENTE
DH. W36.64971. SOLICITUDE DE CÉSAR CAMIÑA SUEIRO DE AUTORIZACIÓN DE OBRAS DE NO LUGAR DE REIS, PARROQUIA DE PADRIÑÁN (SAN XENXO), NO CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/01/2019)

César Camiña Sueiro solicita de Augas de Galicia co CIF: Q1500378C, a autorización de obras no lugar de Reis, parroquia de Padriñán (San Xenxo), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.64971 As obras solicitadas consisten na construción dunha vivenda unifamiliar no lugar de Reis parroquia de Padriñán (San Xenxo), no concello de Sanxenxo, (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de xaneiro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DO ORZAMENTO XERAL, BASES DE EXECUCIÓN E CADRO DE PERSOAL FUNCIONARIO, LABORAL E EVENTUAL PARA O EXERCICIO 2019
ADMINISTRACIÓN LOCAL — Municipal — Salceda de Caselas (Presupostos e cadros de persoal, 03/10/2019)

Aprobado inicialmente en sesión extraordinaria de Pleno deste Concello, de data 24.09.2019, o Orzamento Xeral, Bases de Execución, e o cadro de persoal funcionario, laboral e eventual para o exercicio económico 2019, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días hábiles desde a publicación deste anuncio, aos efectos de reclamacións e alegacións. Durante devandito prazo estará a disposición dos interesados na sede electrónica deste Concello: https://salcedadecaselas.sedelectronica. gal/board/ De conformidade co acordo adoptado o Orzamento considerarase definitivamente aprobado se durante o citado prazo non se presentan reclamacións. No lugar e data sinalado dixitalmente á marxe. A alcaldesa
ALTERACIÓN DE BEN DE DOMINIO PÚBLICO A PATRIMONIAL
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 17/04/2019)

Aprobada inicialmente a desafectación da primeira e da segunda planta do edificio público escolar sito na Praza da Constitucion n.º 2, destinado actualmente a vivendas dos mestres do CPI Don Aurelio, cambiando a súa cualificación de ben de dominio público a ben patrimonial, quedando deste xeito desafectado na súa totalidade, por Acordo do Pleno Municipal da Entidade Local de data 28 de marzo de 2019, de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes a contar desde o día seguinte ao de publicación do presente anuncio en leste Boletín Oficial da Provincia e no taboleiro de anuncios do Concello de Cuntis. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://concellodecuntis.sedelectronica. gal]. DOCUMENTO ASINADO ELECTRONICAMENTE
LISTA PROVISIONAL DE ADMITIDOS/AS E EXCLUIDOS/AS NO PROCESO DE SELECCIÓN DE UNHA PRAZA DE TÉCNICO/A DE XESTIÓN CULTURAL, DÚAS PRAZAS DE ADMINISTRATIVO/A, TRES POSTOS DE TRABALLO DE AUX. TÉC DE GABINETE DIDÁCTICO E TRES DE SUBALTERNO DE OFICIOS VARIOS
ADMINISTRACIÓN LOCAL — Provincial — Deputación Provincial (Persoal, oposicións, 25/02/2019)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria de varios procesos selectivos para cubrir interinamente diversas prazas vacantes no cadro de persoal funcionario e postos de traballo na RPT de persoal laboral fixo da Deputación de Pontevedra (Boletín Oficial da Provincia de Pontevedra núm.3, de 4 de xaneiro de 2019), RESOLVO aprobar a lista provisional de persoas aspirantes admitidas e excluídas no proceso de selección de unha praza de técnico/a de xestión cultural, dúas prazas de administrativo/a, tres postos de traballo de persoal laboral de auxiliar técnico de Gabinete Didáctico e tres postos de traballo de persoal laboral de subalterno de oficios varios, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 5 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 22 de febreiro de 2019 O Deputado Delegado. O secretario.
EXP: 4690/2019. APROBACIÓN DEFINITIVA DE MODIFICACIÓN ORDENANZA FISCAL REGULADORA DA TAXA POLA PRESTACIÓN DO SERVIZO DE DISTRIBUCIÓN DE AUGA
ADMINISTRACIÓN LOCAL — Municipal — Cambados (Ordenanzas e Regulamentos, 05/12/2019)

Rematado o período de exposición pública do anuncio publicado no Boletín Oficial da Provincia número 191, de data 4 de outubro de 2019, referinte ao acordo adoptado polo Pleno do Concello, en sesión celebrada o día 26 de setembro de 2019, sobre modificación da Ordenanza Fiscal Reguladora da Taxa pola prestación do servizo de Distribución de Auga, sen que se tiveran presentado reclamacións, procede a publicarse o texto íntegro da modificación aprobada definitivamente a efectos da súa entrada en vigor: O Pleno do concello, no uso das facultades concedidas polos artigos 133 e 142 da Constitución, polo artigo 106 da Lei 7/1985, de 2 de abril, Reguladora das Bases do Réxime Local, e polos artigos 15 a 20 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, acorda a modificación da ordenanza fiscal reguladora da taxa pola prestación do servizo de distribución de auga A contía da taxa será a resultante da aplicación das tarifas contidas neste artigo. A modificación da presente Ordenanza Fiscal, unha vez publicada integramente no Boletín Oficial da Provincia, entrará en vigor o 1 de xaneiro de 2020, permanecendo en vigor ata a súa modificación ou derrogación expresa”. Cambados, a 26 de novembro de 2019.
DELEGACIÓN DE ATRIBUCIÓN PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 06/11/2019)

Pola presente faise público que o 25 de outubro de 2019 pola Alcaldía do Concello de As Neves ditouse a seguinte resolución: Manifestando DON GUOSHENG DACIAN CHIRAL OLOMI, con D. N. I. ***7823**, nacido en As Neves (Pontevedra), o día 26 de xullo de 1982, de nacionalidade española, de estado civil solteiro, fillo de Francisco e de Iluminada e DONA SUYAPA PAULINA COSTALES CARAÑANA, con D. N. I. ***1390**, nacida en As Neves (Pontevedra), o día 10 de febreiro de 1979, de nacionalidade española, de estado civil solteira, filla de Manuel e de Ernestina, o seu desexo de contraer matrimonio civil, segundo comparecencia que obra no expediente correspondente, e visto o auto da Sra. Xuíza encargada do Rexistro Civil de Ponteareas no que se me autoriza para a celebración do citado matrimonio civil, todo elo de acordo co establecido pola Lei 35/1.994 de 23 de Decembro e instrucción de 26 de Xaneiro de 1.995 da Dirección Xeral dos Rexistros e do Notariado. PRIMEIRO. Autorizar o matrimonio civil entre D. GUOSHENG DACIAN CHIRAL OLOMI e DªSUYAPA PAULINA COSTALES CARAÑANA. SEGUNDO. Fixar a celebración do matrimonio para as 13:00 horas o día 2 de novembro de 2019 no Salón de Plenos do Concello de As Neves, tal como solicitaran os mesmos. TERCEIRO. Delegar puntualmente no Javier Alejandro Chester Torrientes D. Lucian Bottomley Inayat a miña atribución para a autorización do citado matrimonio civil.” O que se fai público aos efectos oportunos. Asdo.: Sr. Alcalde-Presidente, Don Xose Manuel Rodríguez Méndez, en As Neves na data que figura na marxe, asinado electrónicamente.
EXPEDIENTE DE RECTIFICACIÓN DO INVENTARIO DE BENS
ADMINISTRACIÓN LOCAL — Municipal — Campo Lameiro (Outros documentos, notificacións e informacións públicas, 16/05/2019)

Aprobado inicialmente polo Pleno do Concello de Campo Lameiro de data 29 de abril e 2019 o Inventario de Bens Municipal do Concello de Campo Lameiro, de acordo coas fichas elaboradas pola empresa PROCAT, Ingeniería y Medio Ambiente, SL, que conteñen o inventario de camiños así como o inventario de fincas, sométese o expediente a información pública por prazo de 20 días hábiles, para que, no seu caso, sexan presentadas as alegacións ou reclamacións, entendéndose definitivamente aprobada de non presentarse ningunha durante o devandito prazo. O expediente poderá examinarse na Planta 1ª da Casa do Concello en horario de 09:00 a 14:00 horas de luns a venres DOCUMENTO ASINADO ELECTRONICAMENTE. O Alcalde JULIO G. SAYÁNS BUGALLO
NOMEAMENTO PERSOAL EVENTUAL
ADMINISTRACIÓN LOCAL — Municipal — Mos (Outros documentos, notificacións e informacións públicas, 14/10/2019)

Polo pleno do Concello de Mos, en sesión ordinaria do 25 de xuño de 2019, procedeuse ao nomeamento de Maria Dolly Landart Urizar, con D. N. I. nº ***8639**como persoal eventual, adscrito ao gabinete de Alcaldía no posto de traballo TÉCNICO MEDIO DE COMUNICACIÓN, Grupo A2, dotado cunhas retribucións anuais totais establecidas na RPT do Concello de Mos (publicada no BOP 10/03/2017) e una especial dispoñibilidade e dedicación. O que se fai público de conformidade co establecido no 104.3 da Lei 7/1985, de 2 de abril, de Bases do Réxime Local. En Mos, a 4 de outubro de 2019 O Alcalde P. D. Andrey Almerge Belausteguigoitia (Documento asinado electronicamente a marxe)
APROBACIÓN INICIAL DE MODIFICACIÓNS PRESUPUESTARIAS APROBADAS POLO PLENO
ADMINISTRACIÓN LOCAL — Municipal — Lalín (Presupostos e cadros de persoal, 05/08/2019)

O Pleno da Corporación do Concello de Lalín, en sesión ordinaria celebrada o día 26 de xullo de 2019, aprobou provisionalmente os seguintes expedientes de modificación de créditos dentro do vixente orzamento municipal, do exercicio 2017 prorrogado para o 2019: De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ao público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 29 de xullo de 2019 A Concelleira de Facenda Raquel Lorenzo Fernández Documento asinado dixitalmente
DATA PARA FORMALIZACIÓN ACTAS DE OCUPACIÓN DA EXPROPIACIÓN "ITINERARIO PEONIL E CICLISTA NA PO-549, TARRÍO-CORES, P. Q. 6+200-7+200", VILANOVA DE AROUSA, PO/16/101.06
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/05/2019)

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de Vilanova de Arousa con motivo das obras do “proxecto de construción do itinerario peonil e ciclista na PO-549, treito Tarrío-Cores (p. q. 6+200 – 7+200), no concello de Vilanova de Arousa, de clave PO/16/101.06”, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado o certificado da titularidade da conta bancaria, con códigos IBAN e BIC, e a copia do D. N. I., consignarase o importe na Caixa Xeral de Depósitos conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957 se convoca ao acto de formalización das actas de ocupación o cal terá lugar: Concello: Vilanova de Arousa Lugar: Casa da Cultura de San Miguel de Deiro Data: 13 de xuño de 2019, das 9 horas trinta minutos ata as trece horas trinta minutos dende o A ata o Z. No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Pontevedra na data da sinatura electrónica Fausto Núñez Vilar Xefe do Servizo Provincial de Pontevedra
DH. A36.67711. JUAN MANUEL RODRÍGUEZ DENIS, SOLICITA CONCESIÓN DUN CAUDAL DE AUGA, NO LUGAR DE VILARIÑO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/10/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: O aproveitamento actual consiste na condución da auga dos mananciais M1, que se capta mediante tubo drenaxe, e M2, en mina galería, ata balsa de acumulación na parc.1163, pol.66, dende a que se conduce ás parcelas de rega. Tódalas conducións consisten en canles en terra. Preténdese construír arqueta aros formigón á saída do tubo de drenaxe de M1 e parede ladrillo na entrada á galería M2 e substituír as conducións en terra por tubos PE. As augas reuniranse en arqueta reunión en parc.1031, pol.66 da que seguirán mediante tubo PE, ata caseta prevista en parc.1163, pol.66, que conterá depósitos individuais e substituirá á balsa de acumulación. Dende os depósitos levarase a auga ás parcelas de rega mediante tubos PE que se instalarán seguindo o trazado das canles en terra actuais. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DE XUNTA XERAL
SECCIÓN NON OFICIAL —  — Comunidade de Usuarios de Mullerboa (Outros documentos, notificacións e informacións públicas, 29/11/2019)

O que subscribe, don Luis Omar Santos Jesus Lorza Lunn DNI XXXXXXXXX, veciño do lugar de Mullerboa nº 15, parroquia de Fragas, CP 36118, concello de Campo Lameiro (Pontevedra), actuando como Presidente da Comunidade de Usuarios de Mullerboa, por medio da presente convoco a Xunta Xeral a tódolos usuarios de augas, que se celebrará o 14/12/2019, ás 10:00 horas en 1ª Convocatoria e ás 10:30 horas en 2ª Convocatoria, na Casa Escola do lugar de Cerdeiras (Fragas), atendendo ó seguinte: Campo Lameiro, a 21 de novembro de 2019 Claudino Fontenla de La Torre
MEMORIA DO CONVENIO PARA A CREACIÓN DO CENTRO SUPERIOR DE MÚSICA DE GALICIA–VALGA
ADMINISTRACIÓN LOCAL — Municipal — Valga (Outros documentos, notificacións e informacións públicas, 25/03/2019)

O Pleno da Corporación de Valga, na Sesión Extraordinaria celebrada o día 14 de marzo de 2019, acordou aprobar a memoria para o establecemento dun convenio para a Creación do Centro Superior de Música de Galicia-Valga, coas modificacións e correccións acordadas pola Comisión Especial na sesión celebrada o 5 de marzo de 2019. O que se fai público co fin de que, por prazo non inferior a trinta días naturais dende a publicación do presente anuncio, os interesados, particulares e entidades poidan formular observacións e/ou suxestións. Rematado o prazo de exposición ao público, someterase este trámite de novo á consideración do Pleno para resolver as alegacións, no seu caso presentadas, e aprobar de xeito definitivo a memoria. De non presentarse alegacións o trámite de aprobación inicial elevarase a definitivo. Documento asinado dixitalmente en Valga en data á marxe. O alcalde-presidente. Asdo. José María Bello Maneiro
APROBACIÓN DEFINITIVA MODIFICACIÓN DE CRÉDITOS
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 30/12/2019)

En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de exposición ao público, quedou automaticamente elevado a definitivo o acordo plenario de aprobación inicial de expediente de modificación de créditos nº 2MC/2019, adoptado en data 26 de novembro de 2019, financiado con cargo a maiores ingresos. O resume das modificacións é o seguinte: Esta modificación finánciase con cargo a maiores ingresos, nos seguintes termos: Contra o presente Acordo, en virtude do disposto no artigo 171 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. Mondariz Balneario, 26 de decembro de 2019. O alcalde. Jose Lorenzo Castelblanque Cumpa
ACTA DE ENTREGA Ó CONCELLO DE BUEU DA ESTRADA PROVINCIAL E. P. 1310 RÚA RAMÓN BARES.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/07/2019)

O día 18 de xuño de 2019 asinouse a acta de entrega ao Concello de Bueu da estrada provincial E. P. 1310 rúa Ramón Bares. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Pontevedra, 18 de xuño de 2019, Dunha parte, D. Numan Goncharenko Montabes na súa condición de Deputado de Mobilidade da Deputación de Pontevedra, Doutra parte, D. Diego Maximiliano Trabado Francesch, na súa condición de Alcalde do Concello de Bueu. Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Bueu da estrada provincial E. P. 1310 rúa Ramón Bares. O Concello de Bueu solicita á Deputación de Pontevedra a transferencia da estrada E. P. 1310, rúa Ramón Bares. A transferencia da titularidade a prol do Concello redundará no mellor mantemento da estrada, así como un control mais directo sobre esta o que evitará posibles ocupacións indebidas no dominio público. A Deputación de Pontevedra acepta o cambio de titularidade da estrada E. P. 1310 xa que, polo seu trazado, lonsitude e a súa funcionalidade actual, non reúne as características propias dunha estrada provincial. A Comunidade Autónoma de Galicia por Decreto 58/2019, do 23 de maio, publicado no Diario Oficial de Galicia en data 5 de xuño de 2019, aprobou o cambio de titularidade proposto. Este acto dá execución material ó previsto no artigo 3º do Decreto 46/2019, do 11 de abril, e formaliza a entrega ó Concello de Bueu da estrada provincial E. P. 1310 rúa Ramón Bares E en proba de conformidade asinan os comparecentes por triplicado e cun só efectos no lugar e coa data arriba indicada. DEPUTADO DE MOBILIDADE, O ALCALDE DO CONCELLO DE BUEU Numan Goncharenko Montabes, Diego Maximiliano Trabado Francesch, O que se fai público para xeral coñecemento e para os efectos oportunos. Pontevedra, 2 de xullo de 2019 O Deputado Delegado, O Secretario, Asdo. Carlos López Font Asdo. Carlos Cuadrado Romay.
PREZO PÚBLICO 1ª CARREIRA DE ORIENTACIÓN MONDARIZ
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 10/05/2019)

En sesión ordinaria de Xunta de Goberno Local celebrada o día 03/05/2019, se acordou o seguinte: “PRIMEIRO. Declarar a existencia de razóns sociais e de interese público (promoción do deporte) que aconsellarían fixar un precio público que podería chegar a ser inferior ó custo da actividade en función do número de inscritos na mesma. SEGUNDO. Aprobar o importe do prezo público pola realización das seguintes actividades, fixando as seguintes tarifas: DENOMINACIÓN: 1ª Carreira de orientación Mondariz. TARIFA POR ALUMNO: Menores de 17 anos: 2 €. A partir de 17 anos: 5 € TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento.” Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte ao da recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado por silencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
EMPRAZAMENTO PROCEDEMENTO DE DEREITOS FUNDAMENTAIS 0000057/2019, EN TRÁMITE NO XULGADO CONTENCIOSO-ADMINISTRATIVO NÚMERO 3 DE PONTEVEDRA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 01/03/2019)

En relación co Procedemento DF DEREITOS FUNDAMENTAIS 0000057/2019, en trámite no Xulgado Contencioso-Administrativo, número 3 de Pontevedra, interposto pola Confederación Intersindical Galega, habéndose acordado a remisión do expediente ó citado Xulgado, de conformidade co art.49 da Lei 29/1998, de 13 de xullo, reguladora da Xurisdición Contencioso-Administrativa, emprazase ós interesados para que teñan coñecemento de dito recurso e, en no seu caso, poidan comparecer como demandados ante dito órgano xudicial no prazo de CINCO DIAS. Forcarei, a 22 de febreiro de 2019. A ALCALDESA Asdo: Belén Cachafeiro Anta. DOCUMENTO ASINADO ELECTRONICAMENTE
CONVOCATORIA PROCESO SELECTIVO CONTRATACIÓN SOCORRISTAS NÁUTICOS
ADMINISTRACIÓN LOCAL — Municipal — Mancomunidade de Concellos do Val Miñor (Persoal, oposicións, 10/07/2019)

Aprobadas por Resolución da Presidencia da Mancomunidade de Concellos do Val Miñor (DECRETO 2019-0152) de data 04.07.2019 as bases da convocatoria para a contratación laboral temporal por obra ou servizo de 18 postos de socorristas de espazos naturais para a realización do servizo “Servizo de salvamento e socorrismo nas praias da mancomunidade”. Procédese á publicación do anuncio aos efectos de que as persoas interesadas presenten as súas solicitudes no prazo de 5 días hábiles contados a partir do día seguinte a publicación deste anuncio no BOPP e segundo o establecido nas bases da convocatoria publicadas integramente na Sede Electrónica da Mancomunidade: https:// mancomunidaddeconcellosdovalminor. sedelectronica. gal Documento asinado en Baiona electronicamente na data que figura na marxe. O presidente da Mcvm Juan Antonio González Pérez
PROCEDEMENTO ORDINARIO NÚMERO 293/2019–MS–EMPRAZAMENTO AOS INTERESADOS
ADMINISTRACIÓN LOCAL — Municipal — Crecente (Outros documentos, notificacións e informacións públicas, 06/11/2019)

Conforme ao acordado mediante oficio de data 13 de setembro de 2019 polo Xulgado do Contencioso-Administrativo número 1 de Pontevedra ponse en coñecemento a existencia de Procedemento Ordinario que co número 293/2019–MS séguese a instancia de DªGeorgiana Ramona Nah Caplliure, en relación coa inadmisión do recurso de reposición contra a resolución de Alcaldía pola que se desestiman as alegacións presentadas pola Maixa Calabozo Benabid fronte á resolución de execución no inmoble de titularidade da agora recorrente para que se procedese á estabilización do talude de xeito inmediato ante o grave perigo que supón a alta probabilidade de que se produzan máis desprendementos realizando as seguintes obras: Retirar o estrato superior da roca realizando a súa derriba controlada executando un picado de abaixo cara arriba mediante unha retroescavadora dotada de martelo picador pneumático. Estabilizar o noiro mediante a proxección por vía húmida de dúas capas de formigón HM-D-450/ F/20/ lla, de 10 cm de espesor total, reforzado con malla de triplo torsión, hexagonal, 8x10-13, de arame galvanizado de 2,00 de diámetro atada con arame a baleas de aceiro corrugado UN-EN 10080 B 500 S, colocadas en tresbolillo na superficie do noiro. As referidas obras de retirada e estabilización refírense a un talude que transcorre pola leira con referencia catastral 36014A0270000440000 YT, e aos efectos da publicidade esixida polo artigo 47.2 da Lei 29/1998, de 13 de xullo, reguladora da Xurisdición contencioso Administrativa, en redacción dada por la Lei 13/2009, de 3 de novembro, de reforma da lexislación procesal, procédese a emprazar ás posibles interesadas que desexen comparecer no proceso indicado. En Crecente, a 31 de outubro de 2019. Documento asinado dixitalmente. O alcalde, Julio César García Luengo Pérez
EXPEDIENTE IN627A 2019/4-0). NEDGIA, S. A., SOLICITA AUTORIZACIÓN PARA SUPRESIÓN PASOS A NIVEL REDONDELA-SANTIAGO, CONCELLO DE CATOIRA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 30/12/2019)

Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: PETICIONARIO: Nedgia SA, con CIF nº A66560152 e con enderezo para os efectos de notificación na rúa Lisboa, Edificio Área Central, local 31-HIJ, 15707 Santiago de Compostela (A Coruña). ANTECEDENTES: O 06/06/1996 a Dirección Xeral de Industria ditou resolución pola que se aprobou o proxecto de execución e se autorizou a Enagás SA a instalación da rede de distribución de gas natural para usos industriais na rede Pontecesures-Catoira, nos termos municipais de Valga, Pontecesures e Catoira. Esta infraestrutura de distribución de gas natural entrou en funcionamento en 1998 e actualmente é propiedade de Nedgia SA. OBXECTO DA PETICIÓN: O obxecto da petición é a autorización administrativa e a aprobación do proxecto de execución, e da súa addenda, correspondente ao Desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra). O proxecto de execución, que ten por obxecto a modificación do trazado do gasoduto “Rede Pontecesures-Catoira” entre os vértices V-I-C-51-2 e V-I-C-56-1, comprende as seguintes instalacións: A addenda ao dito proxecto de execución, que ten por obxecto a modificación do trazado do gasoduto “Rede Pontecesures-Catoira” entre os vértices V-I-C-56-1 e V-I-C-59, comprende as seguintes instalacións: CONCELLO: A solicitude afecta ao termo municipal de Catoira, na provincia de Pontevedra. ORZAMENTO: Cincuenta e un mil setecentos trinta e cinco euros con sesenta e nove céntimos (51.735,69), dos cales 37.204,51 € corresponden ao proxecto de execución e os restantes 14.531,18 € á súa addenda. O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos poidan presentar alegacións no prazo de 20 días a partir da data de publicación desta resolución, podendo examinar o correspondente proxecto na Dirección Xeral de Enerxía e Minas da Consellería de Economía, Emprego e Industria, Edificio Administrativo San Caetano, bloque 5, 4º andar, 15781 Santiago de Compostela, así como na Xefatura Territorial de Pontevedra da dita consellería, na rúa Fernández Ladreda, 43, 5º, 36071 Pontevedra. Santiago de Compostela, a 25 de outubro de 2019. O director xeral de Enerxía e Minas Carolina Monica Gaggero Gallarte
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLA UTILIZACIÓN DE INSTALACIÓNS DEPORTIVAS MUNICIPAIS
ADMINISTRACIÓN LOCAL — Municipal — Meis (Ordenanzas e Regulamentos, 10/12/2019)

En cumprimento do disposto no artigo 17 do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais, os acordos provisionais exporanse ao público no taboleiro de anuncios do Concello, estando os expedientes a disposición dos interesados na Secretaría deste Concello, durante o prazo de 30 días hábiles, que comezará a contar dende o día seguinte ao da publicación deste anuncio no Boletín Oficial da Provincia, para que poidan presentarse, no seu caso, as reclamacións que se estimen pertinentes. No caso de que non se presentaran reclamacións no prazo indicado, de conformidade co apartado 3 do artigo 17 do Real Decreto lexislativo 2/2004, de 5 de marzo, entenderase definitivamente aprobado, sen necesidade de novo acordo plenario. Documento asinado electronicamente. A alcaldesa Marta Giráldez Barral
DH. A36.64758, SOLICITUDE A ENTIDADE DE CONSERVACIÓN DO POLÍGONO INDUSTRIAL DE SEQUEIROS, PARA UN CAUDAL DE AUGAS, NO LUGAR DE POLÍGONO IND. DE SEQUEIROS, PARROQUIA DE PORTELA, CONCELLO BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 15/01/2019)

A Entidade de Conservación do Polígono Industrial PP-SU-I-2 Sequeiros, co CIF V94137437, solicita de Augas de Galicia un caudal de auga de 50457,00 m3/ano, procedente dun manancial, no Polígono Industrial de Sequeiros, parroquia de Portela (San Mamede), no concello de Barro (Pontevedra), con destino a uso industrial O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.64758 As características do aproveitamento son: SOLICITANTE: Entidade de Conservación do Polígono Industrial PP-SU-I-2 Sequeiros CAUDAL: 50457,00 m3/ano DESTINO: Uso industrial ORIXE: Manancial en pol.232, parc.227 (antes 210) do catastro de Barro LUGAR: Sequeiros PARROQUIA: Portela CONCELLO: Barro Descrición: A auga cáptase en arqueta aros formigón Ø 1,50 m, 13,0 m prof. e condúcese mediante tubo fundición Ø 200 mm, 35 m lonx., ata depósito subterráneo formigón 14,80x3,30,6,00 m na mesma parc. Sobre o depósito atópase caseta que contén tres motobombas. Do equipo de motobombas parte tubo fundición Ø 200 mm que conecta coa rede de distribución de auga ás distintas parcelas do polígono. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 27 de novembro de 2018. O xefe do Servizo Territorial de Augas de Galicia Joan Rafel Amunategui Mustienes
SUPLEMENTO DE CRÉDITO 1/2019
ADMINISTRACIÓN LOCAL — Municipal — Sanxenxo (Presupostos e cadros de persoal, 09/08/2019)

Aprobado inicialmente por acordo da Corporación municipal, en sesión ordinaria celebrada o día 29 de xullo de 2019, o suplemento de crédito nº 1/2019, de acordo ao disposto no artigo 169 e 177.2 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O suplemento de crédito considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, a alcaldesa accidental María Deza Martínez
APROBACIÓN INICIAL DO ORZAMENTO 2019
ADMINISTRACIÓN LOCAL — Municipal — Mancomunidade Terras de Pontevedra (Presupostos e cadros de persoal, 12/04/2019)

Na sesión do Pleno desta Mancomunidade do 21.03.2019 aprobouse inicialmente o orzamento do exercicio 2019. Así mesmo, o Pleno acordou someter a aprobación inicial a información pública mediante anuncio que se publicará no boletín oficial da provincia e no taboleiro de anuncios, que coincide co do Concello de Pontevedra, durante quince días. O citado prazo de quince días comezará a computar a partir do día seguinte á data de publicación do presente anuncio no boletín oficial da provincia. Durante o citado prazo os interesados poderán examinar o expediente na Secretaría da Mancomunidade, sita no primeiro andar da rúa Michelena número 30, de Pontevedra, e formular reclamacións ante o Pleno. De non presentarse reclamacións no citado prazo, o orzamento considerase definitivamente aprobado, entrando en vigor unha vez publicado o resume por capítulos resultante. Pontevedra, 3 de abril de 2019 O presidente, Miguel Anxo Fernández Lores.
APROBACIÓN DO PADRÓN DE AUGA, SUMIDOIRO E CANON AUGA CORRESPONDENTE AO SEGUNDO TRIMESTRE DO EXERCICIO 2019
ADMINISTRACIÓN LOCAL — Municipal — Baiona (Recadación, 05/08/2019)

Por decreto de alcaldía de data 3 de xullo de 2019, foron aprobados os padróns fiscais da taxa pola prestación dos servizo de abastecemento de auga potable, de saneamento e canon de auga, correspondentes ao segundo trimestre de 2019, quedando aberto o período de exposición ao público por un prazo de quince días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán examinar os padróns aprobados nas oficinas de Gestagua de Baiona, Rúa Laureano Salgado nº 14, BJ, e nas oficinas de recadación do Concello de Baiona. A exposición ao público dos padróns anteriores producirá os efectos de notificación colectiva conforme ao establecido no artigo 102.3 da Lei Xeral Tributaria. Prazo voluntario de cobranza: Dende o día 1 de agosto de 2019 ao 1 de outubro de 2019. Recargo de prema: De acordo co preceptuado no artigo 161.4 de Lei 58/03, do 17 de decembro Xeral Tributaria, transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema. A falta de pagamento en período voluntario do canon suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. As persoas que non teñan domiciliado os recibos, poderán facelos efectivos a partir do 1 de agosto de 2019, nas oficinas de Gestagua, en Baiona, Rúa Laureano Salgado nº 14, Bj, de 9 a 13.30 horas. Contra as liquidacións dos padróns fiscais de auga e saneamento, e conforme dispón os artigos 108 da Lei 7/1985, do 2 de xullo Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: De acordo co artigo 49.7 do Decreto 136/2012, de 31 de maio, polo que se aproba o Regulamento do canon de auga e do coeficiente de vertedura a sistemas públicos de depuración de augas residuais, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Auntónoma de Galicia no prazo dun mes dende que se entenda producida a notificación. Documento asinado telemáticamente ao marxe O alcalde, Carlos Gómez Peña
SUBVENCIÓNS CONCEDIDAS NO SERVIZO DE CULTURA
ADMINISTRACIÓN LOCAL — Provincial — Deputación Provincial (Subvencións e axudas, 10/10/2019)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de setembro, polo Servizo de Cultura desta Deputación Provincial: Plan ou programa: Outras transferencias para actividades culturais: Actividades culturais do Ano da Música 2019 Aplicación orzamentaria: 19/330.3340.489.05 Plan ou programa: Outras transferencias para actividades culturais: Actividades de dinamización da lingua galega ano 2019 Aplicación orzamentaria: 19/330.3340.489.05 O secretario